Source: https://szolidaritaszsanettel.blog.hu/2008/06/02/szolidaritasi_nyilatkozat_es_felhivas?token=d3af2d15bdaeb3a1844fac69053076a9
Timestamp: 2018-11-13 22:50:00+00:00

Document:
Csatlakozz! Szolidaritási nyilatkozat és felhívás. - Szolidaritás Zsanettel
"dezinformálni kezdtek, a feljelentő lány hitelét...
Új formáját szeretnénk kipróbálni az aláírásgyűjtésnek. Abban reménykedünk, hogy a blogforma könnyen kezelhető lesz. Mindannyian ismeritek E. Zsanett ügyét. Most, hogy nem csak az ENSZ nőjogi bizottsága (CEDAW), hanem az Amnesty International is megszólalt az ügyben, úgy érezzük, eljött az ideje, hogy mi is felszólaljunk, és megvédjük a nőket az erőszakkal szemben, méghozzá törvényeink és igazságszolgáltató rendszerünk megjavításának ösztökélésével. Európai színvonalú, diszkrimináció mentes igazságszolgáltatást szeretnénk honfitársainknak! Ez a blog nem vitahelynek készül. Kérjük, hogy csak azok írjanak blogunkra, akik aláírják nyilatkozatunkat. Akik bármilyen más céllal jönnek, azok hozzászólását törölni fogjuk. Kérjük, aki csatlakozni kíván, írja le nevét, foglalkozását és a helységet, ahol él. _______________________ ________________________ KÜLDJÉTEK EL EZT A LINKET AZOKNAK, AKIKRŐL ÚGY GONDOLJÁTOK, HOGY ÉRDEKLI ÉS CSATLAKOZNA! _______________________ ____________________ http://szolidaritaszsanettel.blog.hu/2008/06/01/szolidaritasi_nyilatkozat_es_felhivas
oázis: Kedves Csatlakozók! Az ügy ideiglenesen lezárult. Sajnálatosan ironikus, hogy jelenleg annak kell örüljünk, hogy a feltehető erőszaktevők a bírói indoklás miatt valószínűleg nem fogják folytatni Zsanett zaklatását, bántalmazását, most már valamilyen bíróság előtt. A bíró lényegében hiteltelennek, ellentmondásosnak, nem hihetőnek minősítette a vádlott személyek állításait, ártatlanságukat kétség...	(2012.06.22. 08:40) Csatlakozz! Szolidaritási nyilatkozat és felhívás.
oázis: Kedves Csatlakozók! Az ügy ideiglenesen lezárult. Sajnálatosan ironikus, hogy jelenleg annak kell örüljünk, hogy a feltehető erőszaktevők a bírói indoklás miatt valószínűleg nem fogják folytatni Zsanett zaklatását, bántalmazását, most már valamilyen bíróság előtt. A bíró lényegében hiteltelennek, ellentmondásosnak, nem hihetőnek minősítette a vádlott személyek állításait, ártatlanságukat kétség...	(2012.06.21. 20:23) Szomorú nap ez a mai, minden megerőszakolt nőre nézve!
janiki: Csatlakozom! Az első perctől hiszek Zsanettnak!	(2010.12.20. 23:15) Csatlakozz! Szolidaritási nyilatkozat és felhívás.
csilla82: Csatlakozom. Zsanett azért is teszi, mert tudni szeretne tükörbe nézni. Aki hallgat, önmagának ad egy újabb pofont. Vannak, akiknek igazságérzete az idővel sem törik mem, az akarat pedig csak erősödik. Én szerintem sosem késő. Ez az ügy azt jelzi, valami már megmozdult a társadalomban, valaki föllépett, valaki vállalta, a társadalom szolidarít, vitatkozik - de még csikorognak a fogaskerekek. Ak...	(2010.11.15. 06:46) Csatlakozz! Szolidaritási nyilatkozat és felhívás.
TMS70: Csatlakozom! Zsanett hős, hogy küzd, elemeztem minden hírt, ahol lehetett, forrástól függetlenül, Neki hiszek, bár ha hallgat, nyugta lett volna, mint hallgat majdnem minden rendőráldozat bármilyem ügyben, akár kisebb, akár nagy, mert pontosan és jól tudja, reálisan közel semmi esélye. Én ezt tettem, nem vagyok büszke rá, mikor átlag magyar diákférfiként a 90-es évek közepén, nagyváros főterén m...	(2010.06.20. 22:20) Csatlakozz! Szolidaritási nyilatkozat és felhívás.
A mobilszolgáltató biztonsági vezetőjének tanúvallomása új megvilágításba helyezheti az úgynevezett "cellainformációkat", melyek alapján az ügysészég megszüntette a rendőrök elleni büntetőeljárást!
Hová tűntek a felvételek, melynek létezését eredetileg három ügyész is igazolta aláírásával?
Borbély Szilárd verse a Zsanett elleni erőszakról
Nemi erőszak és túlélés - Történetek. Meghallgatás. Segítség.
A nemi erőszak és az igazságszolgáltatás áldozatai
Zsanett-ügy: szexuális erőszak történt - Nagy Attila
Bagdy Emőke a 2008 December 3-ai tárgyaláson: Zsanett "megbízhatóan őszinte"
Zsanett-ügy: érthetetlen hibák, rengeteg kérdőjel - interjú Hack Péterrel
Interjú Hack Péterrel az ATV-ben
Zsanett mellett 2008 November 21
Zsanett vágott bírósági vallomása filmen
"NEM ÉRI MEG!"
Nem volt tisztességes az eljárás? - mit ír a HÍRSZERZŐ...
A TASZ által nyilvánosságra hozott független jelentés értelmezése...
Interjú dr. Tuza Péterrel az erőszakról, Bagdy Emőke lépéséről, és a pótmagánvádas eljárásról
Interjú Dénes Balázzsal, a TASZ (Társaság a Szabadságjogokért) elnökével, a nyomozás és ügyészségi eljárás felülvizsgálatáról
A Zsanett-ügyben alakult Független szakértői bizottság névsora, a bizottság céljai
Katonai taktika a nők tömeges megerőszakolása
Ezt írták a szolidarítási blogunkról - Bagdy Emőke nem szolgálja tovább az igazságügyet
"NE HAZUDJ! AKAROD!" - Bede Márton
"dezinformálni kezdtek, a feljelentő lány hitelét kikezdendő" - Új Péter
2008.06.02. 19:26 oázis
2007. május 4-én Budapesten E. Zsanett bejelentést tett arról, hogy szolgálatban lévő rendőrök az éjszaka folyamán megerőszakolták. (Lásd E. Zsanett nyilatkozatát az ügyről: http://webcast.tv2.hu/dynamic/index.php?m=video\&video_id=376061)
Mit állapított meg E. Zsanettről és az őt ért erőszakos cselekményről a szakterületén egyik legismertebb hazai szakember, Bagdy Emőke?: „A pszichés vizsgálat alapján egyértelmű, hogy az erőszak megtörtént, és Zsanett nem mesél, nem torzít, és nem színezi ki az eseményeket”- Lásd az erről szóló cikket: http://www.origo.hu/itthon/20070824-uj-pszichologus-szakertoi-velemennyel-tamasztjak-ala-zsanett-allitasat.html
Az ügyészség meglehetősen sok ellentmondással és tisztázatlansággal terhes vizsgálódás után a nyomozást megszüntette, indoklásuk szerint bűncselekmény hiányában.
Igazságszolgáltatásunk a szexuális erőszak-cselekményekkel kapcsolatban még mindig nem látja el alapfeladatát, a tények feltárását. Hatóságaink tevékenysége az ilyen ügyekben sokszor a sértett nők vallomásainak megingatására összpontosít, miközben elnézőek a gyanúsított férfiak álláspontjának ellentmondásaival szemben. Nem érvényesül a büntetőeljárás alapelve, melynek értelmében: "a vád, a védelem és az ítélkezés egymástól elkülönül".
Az Amnesty International éves jelentése szerint is kritikus a nők helyzete Magyarországon:
"A megerőszakolt nőknek kevés esélyük van az igazságszolgáltatásra. Okként a politikai akarat hiányát, a széles körben elterjedt társadalmi előítéleteket és az együttérzés nélküli igazságszolgáltatási rendszert emelték ki."
(http://index.hu/politika/belfold/ai2008/)
Az egyik legfőbb probléma, hogy a magyar joggyakorlatban sokszor már a nyomozás során elsikkadnak a pszichés kényszerítésre utaló bizonyítékok, és így a nemi erőszakot egyedül a fizikai sérülések meglétéhez kötik, nem pedig a beleegyezés hiányához.
Az események tanulságaként egy dolgot egészen biztosan leszűrhetünk: E. Zsanettet cserben hagyta saját országa. E. Zsanettet a média támogatásával nagy nyilvánosság előtt meghurcolták azok, akiknek érdeke a mindennapi erőszak - és az erőszak elhallgatásának, eltussolásának - fenntartása.
Ez az ügy mindenkit érint, aki a rendőrségtől védelmet, az igazságszolgáltatástól pedig igazságszolgáltatást vár.
Szolidaritásunkat fejezzük ki E. Zsanettel, egyúttal követeljük a korábbi ügyészségi nyomozás felülvizsgálatát, kérjük, hogy tárják fel annak ellentmondásait, hiányosságait, és indítsanak új nyomozást az erőszak tárgyában, ezúttal a katonai ügyészség bevonásával.
Sürgetjük, hogy a magyar törvényhozás alakítsa át a Büntető törvénykönyvet - az ENSZ nőjogi bizottsága (CEDAW) 2002. és 2007. évi felszólításainak is eleget téve -, oly módon, hogy a szexuális bűncselekményeket a szexuális önrendelkezés jogának megsértéseként, a nemi erőszakot pedig beleegyezés nélküli aktusként határozzák meg.
Igazságot kérünk E. Zsanettnek, és vele együtt minden, erőszakot elszenvedő honfitársunknak.
1977 komment
Címkék: média politika család közélet nő erőszak vallomás megmondás védelem együttérzés szolidaritás bűncselekmény vád ítélkezés erőszakos közösülés gyanúsítottak
Támogasd Zsanettet és családját együttérzésed kifejezésével!
Fontos részlet a TASZ által összehívott független jogi bizottság jelentéséből.
https://szolidaritaszsanettel.blog.hu/api/trackback/id/tr49498183
Szeretném látni az összes kommentet! (1977)
Pécsi Katalin irodalomtörténész	2008.11.23. 17:46:53
Pécsi-Pollner Katalin, irodalomtörténész, tanár
stimmt 2008.11.23. 18:45:58
Remélem hogy Magyarország igazságszolgáltató és rendészeti bürokráciája egyszer majd túllép a hagyományosan szexista, hímsoviniszta alapállásán, csak az a baj, hogy ezzel egyidőben a teljes férfitársadalomban végbe kellene mennie ennek a szemléletváltásnak, és hát ennek kevés az esélye folyamatos tényfeltáró cikkek és a bírósági eljárásban használt átlátható bizonyítási eljárások nélkül.
Kozma K. Geó	· http://salte.freeblog.hu 2008.11.23. 20:31:35
A Szenvedélybetegeket a leszokásban Támogató Egyesület vallásközi liszt-opiát-intoleráns csoportja nevében leköszönő elnökként támogatom a Zsanett-ügy pótmagánvádas tárgyalását, mert alapvető fontosságú, hogy mindenféle erőszak minél nagyobb nyilvánosságot kapjon. A történelem, ahogy Lloyd DeMause mondja, a lélekosztályok harca: az erőszakot használható eszköznek tekintők és az azt bölcsen elvetni képesek küzdelme. A valóság csak a tárgyaláson fog mindenki számára láthatóan megjelenni, hogy szembe kelljen néznünk, kinek-kinek a saját részével.
Király Kinga Júlia	2008.11.24. 09:33:40
Bollobás Enikő	2008.11.24. 13:31:14
Bollobás Enikő, irodalomtörténész.
Papp Réka Kinga	2008.11.24. 13:32:14
Mély felháborodással és fájdalommal csatlakozom.
Dr. Szilágyi-Nagy Ildikó	2008.11.24. 13:43:51
Aláírásommal csatlakozom.
Dr. Szilágyi-Nagy Ildikó, író, irodalomtörténész
Tamas Pál	2008.11.24. 14:23:48
Pintér Gáborné 2008.11.24. 16:04:34
Csatlakozom,mert tudom,hogy veletek az igazság.A másik oldal "i" nélküli.
Remélem a gyerekeink-unokáink már
demokráciában élnek majd.
Zsanett a reményt soha ne veszítsd el.
Csapó Emma	2008.11.24. 18:29:54
Kiút Veled Egyesület, Ökumenikus Segítségnyújtás a Prostitúció Nélküli Világért
Golubeff Lóránt	2008.11.24. 18:31:26
Viszoki Dávid	· http://szolidaritaszsanettel.blog.hu/index.php/2008/06/01/szolidaritasi_nyilatkozat_es_felhivas?p=49 2008.11.24. 19:44:28
Viszoki Dávid tanuló.
Cserepes Károly	· http://cserepes 2008.11.24. 20:47:18
Czapáry Veronika	· http://www.czaparyveronika.extra.hu 2008.11.24. 22:19:48
Elhiszem, hogy Zsanettet brutális módon megerőszakolták és sajnálom, hogy ebben az országban ennyire bonyolult ezt bizonyítani és felelősségre vonni az erőszakot elkövetőket.
Angliában mellesleg még csak a sérüléseket sem kell bemutatni, elég az, hogy ezt egy nő állítja hitelesen. Nyilván roppant lényeges a rendőröket és férfiakat védeni ebben az államban, hiszen a nők állandóan ki vannak téve nemcsak fizikai, de lelki erőszaknak is, minden nap.
Hajas András	2008.11.24. 22:37:53
Természetesen nem tudom, mi az igazság ebben a konkrét ügyben. Az európai értelemben tisztességes igazságszolgáltatás kívánságától vezetve, CSATLAKOZOM!
Molnárné Laki Erzsébet	2008.11.24. 23:55:02
Mélységesen felháborít, hogy a férfiak ilyenre használják a fizikai fölényüket.Az még jobban undorít, hogy többen teszik meg egy védtelen nővel. Én ezeket tartom degeneráltnak!!!!
Az még borzasztóbb, hogy kételkednek és elsumákolják az ilyen ügyeket.
Adorján Krisztian	2008.11.25. 11:02:59
Idegenvezető, Budapest.
dr.Ratkóczi Éva, pszichiáter	2008.11.25. 11:28:54
Banos Judit	2008.11.25. 11:33:24
kiss ferencné	2008.11.25. 13:51:26
Ismét csatlakozom, mert most van az, amikor ennek a lánynak a legtöbb erőre van szüksége.
KI KELL DERÜLNIE AZ IGAZSÁGNAK - az nem lehet, hogy mindent simán el tudnak tussolni.
Érdemes elolvasni a független jogi bizottság jelentését is, amelyben a nyomozás tisztaságát vizsgálták...
www.tasz.hu/hu/politikai-szabadsagjogok/zsanett
Kiss Anikó	2008.11.25. 14:09:55
Ismét csatlakozom.
Kitartást, sok erőt kívánok Zsanettnek, családjának és az ügyvédjének is.
Egy kérdést kellene feltennie magának mndenkinek, pláne azoknak, akik szerint Zsanett hazudik:
HOGY LEHET AZ, HOGY EGY LÁNY EGY ÓRÁVAL AZ ESET UTÁN OLYAN SZTORIT TUD KITALÁLNI, AMIRE CSAK HÓNAPOKKAL KÉSŐBB MONDJÁK AZT A NYOMOZÓK, HOGY NEM IGAZ!!!???
Ha valaki hazugsággal áll elő, pláne egy ilyen összetett ügyben, max 5 keresztkérdés után lebukik!
Még valami: állampolgárként elvárom, hogy egy RENDŐR tegyen vallomást, ha ilyen súlyos dologgal vádolják. Ha kell, mondja el 100-szor, mi történt (illetve mi nem történt). Persze a hallgatás magáért beszél...
Kiss Anikó, hírszerkesztő
Szabó Ágnes (dalszövegíró)	2008.11.25. 14:13:03
Csatlakozom. Biztos vagyok Zsanett igazában és aki nem a médiának hisz, hanem figyel és olvas a sorok között, az szintén biztos lehet benne.
Kitartás Zsanett, sokat vagyunk veled!!!
Wessely Anna	2008.11.25. 17:32:46
Elolvastam a TASZ Bizottság jelentését. Csatlakozom.
Bánki-Barát Réka	2008.11.25. 17:51:24
Fürdős Lajos építész	· http://www.architect-furdos.com 2008.11.25. 18:03:13
Kriza Borbála	2008.11.25. 23:58:10
CSatlakozom, mélyen együttérzek az áldozattal.
Bernáth Edina	2008.11.26. 09:06:37
Iványi György	2008.11.26. 09:41:18
Mindmáig hiányzik a vizsgálat feltáró, hiteles jelentése. Tisztázatlan:
- mi az ördögöt keresett 5 rendőr 1 járőrkocsiban, a körzetén kívül, ki adott ilyen járőrfeladat végrehajtására parancsot, milyen feladattal;
- miért sértették meg az eljáró rendőrök sorozatosan az őrizetbe vétel szabályait;
- alávetették-e magukat az eljáró rendőrök hazugságvizsgálatnak, vagy független pszichológus vizsgálatának.
Ezek hiányában az eljáró rendőrök vallomásai a főkérdésben (történt-e erőszak) a pszichlógusi szakvéleménytől függetlenül is hiteltelenek, a vizsgálat nyilvánosságra került adatati,az ügyészségi előterjesztés éa a bírósági eljárás nem teljeskörű.
Recski Anna	· http://www.recskianna.hu 2008.11.26. 15:59:14
H Viktor 2008.11.26. 17:42:57
Palásti Tünde Margit	2008.11.26. 18:06:42
Vajon mikor éri el a kételkedő, gondolkodó, tudatos emberek száma azt a kritikus tömeget, amely képes megvalósítani, hogy ne gyerekként kezeljenek bennünket a hatalmon lévők? Lesz-e, amikor a hatalom értünk uralkodik és nem felettünk? Félek, hogy még az unokáim sem fogják ezt megérni.
Fehér Melinda	2008.11.26. 19:11:43
Börcsök Attila	· http://www.atahobbi.eoldal.hu 2008.11.26. 20:39:29
Cs	2008.11.27. 00:25:26
Takács József (előadóművész)	2008.11.27. 01:41:07
Csak eszem be jutott néhány logikusnak tűnő gondolat:
- Miből telik az "alulfizetett" közrendőröknek sztárügyvédekre???
- Ha ártatlanok, akkor mi szükség van rájuk??!!
- Vagy ennyire nem bíznak az igazságszolgáltatás nevű jogszolgáltatásban??!!
- Hogyan és mennyiért intézték el azt, hogy az összes TV csatornát többször "körbe-haknizva" az ügyvédjük befolyásolhassa az egész ország közvéleményét??!!
- Ha a Zsanettnek telt volna sztárügyvédre, akkor most lehet, hogy a rendőrök lennének lecsukva??
- Miért síklott el mindenki "azon apróságok" felett, hogy a szakértői vélemények szerint, mind az öt rendőrnek spermanyomok voltak a szolgálati ruhájukon?!!!
- Honnan, mikor, miképpen, mi okból kerültek oda???
- Szex-mániásak? Vagy csak ennyire unatkoznak szolgálatban??!!)
HAJRÁ ZSANETT !!!!!!!!!!!
micugo	2008.11.27. 11:13:18
Csontos Noémi Virág, Budapest, zenész
Boedica	· http://szolidaritaszsanettel.blog.hu/index.php/2008/06/01/szolidaritasi_nyilatkozat_es_felhivas?p=49 2008.11.27. 14:00:36
Elképesztő. Ebből az ügyből a rendőrség tisztán már nem szállki, akármi is legyen a jogerős itélet.
MI nők nem hiszünk nekik és az értelmesebb , tisztességesebb férfi sem hiheti el ezt a baromságot, hogy egy fiatal lány éjszak 5 rebiszes vadállattal áll le majd hancúrozni, és utána feljelenti őket.
Szerintem a derék kőzegek biztos prostinak vélhették, és remélték most is kijár majd egy kis ingyen fuvar (fiatal csinos lány, éjszaka az utakon, vajon mit is kereshet...)+
Ezt is biztosan sokan olvasták:
"Az örömlányok R-kedvezménynek nevezik, ha a velük szemben hihetetlenül nagyvonalú hatósági közegeket szolgálataikkal jutalmazhatják meg. Bevett gyakorlatnak számít, állítja a Prostituáltak Érdekvédelmi Szövetségének elnöke..."
Meg kellene interjúvolni néhány valódi örömlányt, mi is a véleményük a köz e becsületes szolgáiról.Lenne néhány storijuk.
Szégyen a jogállamiságra.Szégyen a rendőröket védő ügyvédekre, szakértőkre. Van egy határ...
László Csabáné	2008.11.27. 21:09:44
Felháboritó az az általános tendencia,hogy ha egy nőt erőszak ér benne kezdik keresni a hibát és sokszor még őt teszik felelőssé a történtek miatt.
Kedves Zsanett,erőt és kitartást kivánok neked,ne hagyd magad!
László Csabáné Edit
Weiszburg Anna	2008.11.27. 22:13:33
Erőt és kitartást kívánok Neked annak elviseléséhez, amin keresztül mész! Nagyon bátor vagy, hogy felvállaltad, és megvívod ezt a nehéz csatát!
Takács Andrea	2008.11.27. 22:40:58
Balázs Attila	2008.11.28. 08:41:09
Sajátságosnak tartom, hogy más esetekben a nyomozás érdekeire hivatkozva nem adnak ki menetközben információkat. Itt viszont folyamatosan adagoltak olyan féligazságokat, amelyek az áldozat befeketítését célozták.
Budai Zsuzsanna	2008.11.28. 10:15:41
Aki az erőszak mellett elmegy, lemond demokratikus emberi jogairól. Csatlakozom.
MAGYARI ÉVA	2008.11.29. 14:41:58
Csatlakozom és kívánom hogy végre a rendőrség ténylegesen a rendet és a biztonságunkat biztosítsák, ne tőlük kelljen féljünk, mert jelenleg úgy tűnik hogy magunkra maradtunk,a rendőrök garázdálkodhatnak, nem baj ha nem tartják be a szabályokat,ha büncselekményt követnek el,őket mindig kiszedik a vádak alol.Meddig ?
Orosz Dóra (szociálpedagógus)	2008.11.29. 16:12:44
Nagyon remélem, hogy kiderül az igazság. Sajnos, ez az eset is azt erősíti a nőkben, hogy ne tegyenek feljelentést, mert őket hurcolják meg. Tenni kell azért, hogy ez megváltozzon.
Generál Péter	2008.11.29. 23:14:30
Szolidáris vagyok és csatlakozom.
Bumberák Mária	2008.11.30. 17:25:47
Csatlakozom, remélem ez az akció újratárgyaláshoz vezet, illetve ahhoz, hogy a jövőben az esetleges hasonló visszaélések kapcsán hamar lehet ütős és hangos tiltakozást szervezni.
Seres Istvánné	2008.12.01. 16:17:37
Csatlakozom. Hiszek Zsanettnek! Remélem végül kiderül az igazság! Jobb lenne, az elkövetők a lelkiismeretükre hallgatnának, és vállalnák a büntetést!
fodorlina	2008.12.03. 10:08:57
Csatlakozom. Hihetetlen hogy meg vannak, akik mernek igy lefolytatni egy büntetöeljarast Europaban
Dr. Agnes Diekötter, ügyved
Bolla Viktória	2008.12.03. 21:19:17
Zsanett hős vagy, nem csak magadért állsz most ki hanem minden nőért. Remélem nyersz.
Bolla Viktória, Luxembourg
Imre János	2008.12.03. 21:37:58
Nagyon remélem, hogy elítélik ezeket a .....
De miután őket elítélték, meg kellene keresni, kik voltak, akik segítettek nekik eltussolni az ügyet, és azokat is mind példásan megbüntetni. Aki ilyen fajta tettek elkövetőivel bármiféle közösséget vállal, az ugyan olyan alja ember, és nem érdemel jobb bánásmódot.
Szabó Katalin	2008.12.03. 22:07:33
Leányvári Korinna 2008.12.03. 23:30:34
Kiss László szociológus	2008.12.03. 23:40:57
Viniky János	2008.12.04. 00:46:51
itt van az ideje a számonkérésnek! ne lehessen rendőr, aki ilyet tett!
Albeck Károly	2008.12.04. 01:15:19
Mészáros Péter	2008.12.04. 08:10:03
Mészáros Péter, Budapest, újságíró
Firemanus	2008.12.04. 09:03:25
Mélységesen lesújtó ez
a mai "NAGY magyar" igazságszolgáltatás!!!
Purszki Csaba	2008.12.04. 09:06:49
Zsanett kálváriája remélhetőleg nem lesz hiábavaló: hozzájárul ahhoz, hogy hosszútávon Magyarország egy jobb hellyé válljon.
Purszki Csaba
Maus Anna	2008.12.04. 09:12:23
És mélységesen felháborít ez az egész!
Ne hagyd magad Zsanett!!
Takács Adrienne	2008.12.04. 10:00:10
Újra csatlakozom. Görcsbe rándul a gyomrom, ha meghallok errôl az ügyrôl valamit. Visszataszító, ahogyan a rendôrök megússzák következmények nélkül a tettüket. Csak remélni tudom, hogy egyszer kiderül a teljes igazság.
Értelmes ember nem gondolhatja komolyan, hogy egy fiatal lánynak ok nélkül az a fixa ideája, hogy ôt megerôszakolták és - mostmár évekig - kiteszi magát mindenféle megalázó procedúrának.
Sok erôt kivánok Zsanettnek.
Respekt Bagdy Emôkének.
Takács Adrienne, Budapest,
nô, anya, társ, mûvészeti vezetô
Tuscher Tünde	2008.12.04. 10:38:48
Példaértékű az a küzdelem, amit Zsanett folytat.
Bagdy Emőke szakmai tudása és tapasztalata megkérdőjelezhetetlen. Morális kiállása az ügyben pedig több, mint rokonszenves. Jó oka van a taláros testületnek, hogy vakarja a fejét.
bodza	2008.12.04. 10:51:27
Csatlakozom! Kitartás!
Pollák Eszter, Budapest
Körmendy Éva	2008.12.04. 11:03:44
Szintén csatlakozom.
Egyenlőtlen a harc, és ha a jelenben nincs is eredménye, legalább a jövőre gondoljanak és ne adják fel. Minden tiszteletem Zsanetté és azoké, akik kiállnak az igazságuk mellett.
Dobos Krisztina	2008.12.04. 11:08:54
Az ügy kirobbanásakor kétségeim voltak Zsanett szavahihetőségét illetően, nyilván abból ítélkezve, ami nyilvánosságra került, mint utólag kiderült kellőképpen elferdítve, "szegény" rendőröket áldozatként bemutatva. Most, hogy Zsanett újra megpróbálkozik az igazát bizonyítani, és átolvasva a szakértői véleményeket, valamint az eljárás tisztaságát vizsgáló véleményt, arra a következtetésre kellett jutnom, hogy Zsanett mindvégig igazat mondott, meghurcolták, az eljárás tisztának semmiképpen sem volt mondható, mindvégig védték a mundér becsületét, húzták az időt és így tovább. Nagyon szomorú ez, egyrészt azért mert tönkretettek egy fiatal lányt, másrészt, mert csalódtam/tunk azokban az emberekben, akik elvben a rendet őrzik és védik, teljesen elvesztették a hitelüket. Nagyon remélem, hogy kiderül az igazság, és az az öt mocsok megkapja méltó büntetését.
Zalai Judit	2008.12.04. 11:17:13
fatcat	2008.12.04. 11:21:49
azt azért ugye senki sem gondolja komolyan, hogy valaki passzióból ilyen szinten meghurcolatja saját magát országos nyilvánosság mellett...a nők elleni erőszak az egyik legalantasabb dolog. legkésőbb végelszámolásnál kell majd szembesülni a nemi erőszak elkövetőinek tetteikkel...nem lesz könnyű.
Bujdosó Iván, PhD	· http://bujdosxo 2008.12.04. 12:00:12
Úgy tudom, hogy Zsanett a kérdéses reggelen bejelentést tett a rendőrségen. A híradásokban ez a fontos mozzanat mindig elsikkad.
Gyurka Zsofia	2008.12.04. 13:48:20
Dr Orosz János orvos	2008.12.04. 22:46:20
Csatlakozom a felhíváshoz, minden együttérzésem Zsanetté és bízom a független bíróság igazságos döntésében.
Aubie 2008.12.14. 14:39:15
A Nemi Erőszak és Túlélés - Rape Recovery Center minden aktivistája és mentora ezúton kifejezi Zsanettel való szolidaritását.
A magunk és a hozzánk forduló áldozatok tapasztalatai, beszámolói alapján is teljes mértékben meg vagyunk arról győződve, hogy Zsanettet megerőszakolták. Kitartást kívánunk Zsanettnek, becsüljük lelkierejét, és kívánjuk, hogy az elkövetők megbűnhődjenek.
megeroszakoltak.blog.hu/
Smurfette 2008.12.18. 00:41:40
eperági 2009.01.03. 00:38:56
szanna 2009.01.14. 19:50:43
Már az elejétől fogva hittem neked. Kérlek ne add fel!
ToBoZ 2009.01.15. 09:43:17
Igazságot kell, hogy szolgáltassanak, mielőtt a nép veszi kezébe az ügyet. A hanyagult lefolytatott eljárás felelőseit mikor, hogyan büntetik meg?
Nyúlsajt (törölt) 2009.01.23. 08:46:27
Csatlakozom, Kelemen Judit, asszisztens, Budapest
tevevanegypupu 2009.03.05. 17:04:20
Szivbol kivanom, hogy szolgaltassanak neked igazsagot. Bator lany vagy es nagyon sajnalom ami tortent veled.
Lukics Péter 2009.03.05. 17:21:07
Csatlakozom a felhíváshoz és kifejezem ezúton együttérzésem.
Lukics Péter
Lukics Péter 2009.03.05. 17:26:29
Az előző hozzászólásomból kimaradt a lakóhelyem: Szeged
reality 2009.03.05. 19:09:04
Minden tiszteletem Zsanett lelki erejéért!
Természetesen csatlakozom.
sion	2009.03.05. 19:12:16
Szalai Éva	2009.03.05. 21:10:11
bízom benne, hogy a jó győzni fog, a rossz pedig elnyeri méltó büntetését!
Kolozsvári Emma	2009.03.08. 15:45:10
Drága Zsanett, minden együttérzésem a tied és a családodé.
Legmélyebb sajnálatom, hogy az ügyészség mindent elkövetett, hogy eltűntesse a létező nyomokat, így egyedül a Te szavad áll öt rendőr szava ellen.
Még szomorúbb, hogy még a szavadat is megtámadta és megkérdőjelezte az elvileg pártatlan Ügyészség, amikor egy olyan igazságügyi szakértőt jelöltek ki, akinek magatartása, slendrián, hanyag és súlyosan előítéletes "szakértelme" látványosan megmutatkozott a tárgyaláson, míg Bagdy Emőke szakértelmét és lelkiismeretes vizsgálati anyagát elutasította, hogy ne kelljen az ügyet a bíróság elé vinnie.
Mindezt azért írtam le, mert ilyen körülmények között, szinte semmilyen esélye nincsen, hogy igazságot kapj, és igazságot kapjanak azok a nők, akik el sem mernek menni a rendőrségre, pontosan arra a fajta bánásmódra számítva, mint amiben neked volt részed.
Talán van még egy egészen halvány remény, hogy az öt vádlott közül azok, akik nem vettek részt direkt módon a cselekményben, de nem volt elég erélyük és bátorságuk szembeszállni a két elkövetővel, mégis megszólal a tárgyaláson. Az ő megszólalásuk nélkül, sajnos rengeteg nőt cserben hagy az igazságszolgáltatásunk.
Tóth Enikő	2009.03.24. 10:43:39
Ne add fel én hiszek Neked!
Hidd el, a rossz előbb vagy utóbb elnyeri méltó büntetését!
Koós Adrienn	2009.03.27. 21:45:14
Én és családom szeretnénk együttérzésünket kifejezni, Zsanettel és családjával. Sajnos mi nem vagyunk olyan optimisták, mint sokan mások a hozzászólók közül, de reméljük, hogy ennek a pernek (amit az ügyészségnek kellett volna végigvinnie), mégiscsak lesz valamilyen pozitív hatása más hasonló ügyekre, esetleg egyenesen megelőzi, vagy csökkenti a hasonló előfordulásokat a rendőrségen.
Kedves Zsanett! Sok lelki erőt kívánunk neked a folytatáshoz, akármi is lesz a per végkifejlete.
Lovas Nagy Anna	2009.04.09. 19:27:42
Igen, csatlakozom.
Pápai Magdolna	2009.04.12. 15:42:21
Örülök, hogy rátaláltam erre az oldalra, örülök, valakik kiállnak Zsanett mellett.
Pápai Magdolna
Jean Orvy 2009.05.03. 20:35:27
Minket is megeroszakoltak sokszor…
Valamikor 35 evvel ezelott egy olaszorszagi tarsasutazasrol tartottam Magyarorszag fele autobusszal . Az Osztrak-Magyar hatarhoz erve valami okbol a hatarorseg lehivta a buszrol a fiatal idegenvezetonot aki fel evig dolgozott az olasz udulovarosban es orakon at faggattak, kutattak. Nyilvan ez volt a dolguk, de a busz utasai szinte kivetel nelkul fennhangon harsogtak rola, hogy kem, csempesz es a legvalogatottabb –termeszetesen minden alapot nelkulozo – ragalmakat.
Mellettem ulo ismerosom, egy akkor 50 koruli pszichologus megelegelte a dolgot, felallt, leszallt a buszrol es bement a hatarorseg irodajaba. Par perc mulva az idegenvezetovel egyutt jott vissza es odaszolt a buszvezetonek, hogy mehetunk.
Visszault mellem, es en csak annyit mondtam neki, hogy “szep volt amit csinaltal Bandi”.
O azt valaszolta: ezek az emberek nem tudjak, hogy aki bajban van, arra nem kiabalni kell, hanem segiteni neki.
Ma is sokszor eszembe jut, sot neha arra gondolok, “ki lehetett ez a Bandi aki abban a rendszerben ezt meg tudta tenni az Osztrak-Magyar hataron, ki lehetett o aki nem a hatalom, az ero oldalara allt, hanem a kiszolgaltatott, az es erotlen melle”… De engem igazan nem is erdekel, hisz akkor 12-13 evesen megtanultam valamit, ami azota is mindig hasznomra van, barhol is vagyok a vilagban… “Aki bajban van arra nem kiabalni kell, hanem segiteni neki”
Marosvölgyi Andrea	2009.05.11. 12:56:03
Csatlakozom. Hasonló tapasztalatom (25 évvel ezelőttről) sajnos nekem is van. A leggusztustalanabb az, hogy az embernek ilyenkor már ahhoz is össze kell szednie magát, hogy beszélni tudjon arról, ami történt. És akkor odaállnak olyanok, akikkel ilyesmi soha nem történhet meg (esetemben ez egy ffi, pszichológus -!- volt) és megkísérik beléd beszélni, beléd "verni" (mentálisan) hogy:
-az nem is úgy volt,
-te vagy a hibás (hát persze!),
-lépj át rajta,
Undorító. És szánalmas. Az, hogy itt egy erőszakszervezet tagjai követték el ezt a csúfságot, többen, szervezetten, még súlyosabbá teszi a dolgot.
Ami meg utána jött... hát az önmagát minősíti.
Zsanett! SOHA NE ADD FEL!!
ecpec 2009.05.14. 11:46:51
Fekete Zsuzsanna	2009.06.15. 02:16:28
Csatlakozom az előttem szóló 1966 emberhez. A legszégyenletesebb ügyek egyike. Nőként és magyar állampolgárként is nap mint nap részesülünk a megaláztatás valamely formájában: kiszolgáltatottság hatóságoknak,vicces kollégáknak,orvosoknak,csendes családon belüli ügyek, aljas reklámok, bulvártémák gerjesztik a hangulatot...A leggyakoribb kötőszóról nem is beszélve. Az erőszak nyíltan elismert érték ebben az országban.
Barna Erika	2009.06.18. 09:15:27
Egyetértek és csatlakozom.
Akármi is legyen a teljes igazság, szégyenletesnek tartom, hogy a bűnösöket megilleti az "ártatlanság vélelme", az áldozatot pedig helyből meghurcolják, megítélik, elítélik, meghazudtolják, nota bene lekurvázzák. A nemi erőszak áldozatai szégyellik azt, ami velük történt, mintha ők tehetnének róla. Pedig NEM! Üzenem a kételkedőknek, hogy jóval kevesebb "ügy" van, mint amennyi valóban megtörténik, és egyetlen nőnek sem akkora "buli" egy ilyen tortúrát elkezdeni (pláne végigvinni!), hogy megérje ilyet kitalálni. Ez még akkor sem lenne így, ha általában az áldozatot védené mind a közvélemény, mind pedig az igazságszolgáltatás.
Nagyon drukkolok Zsanettnek, ő már rég nem csak a saját igazáért küzd, hanem jóval többért. Remélem, egyszer majd sikerül feldolgoznia ezt az egészet, még akkor is, ha addig még nagyon hosszú az út.
Barna Erika, Budapest
Pikk 2009.08.25. 16:41:20
Egyetértek és csatlakozom !
Az erőszak-szervezeteknél kötelező alkalmassági feltétel az erőszak. Tehát ez a rész alanyi jogon biztosítva a "rendőrség" részéről.
Az erőszak megítélése is asszimetrikus, azaz a rendőrség saját mozgástere a "kényszervallatás" tartalmában megegyezik a "foglalkozás körében elkövetett szándékos veszélyeztetés"-sel míg a büntetése az előbbinek - legfeljebb, fogda.
Az erőszak megitélésénél már az is erőszaknak számít ha csupán akár a "határozott fellépés" miatt akaratnyilvánításra képtelen állapot-ban
csupán "rábeszélésre" történik valami az igazoltatott eredeti szándéka ellenére.
Barabási Rezső, Budapest
Kiszeli Katalin	2009.09.15. 20:19:51
Ez az eset kisértetiesen hasonlít a Malina Hedvig ügyre. Érdekes, hogy ezt itthon sokan nem látják. Felfogják mennyire abszurd, ahogy Malina Hedviggel bánnak a határon túl, de nem látják, hogy szinte szó szerint ugyanaz történik Zsanettel itthon.
Tiltakozom a Zsanettel való ügyészségi bánádmód ellen, és csatlakozom a vele szolidarizálókhoz.
Kálmán Györgyi	2009.10.06. 10:04:11
Veletek vagyunk, bár nem sok jó néz ki, hisz azok, akiknek az lett volna a dolguk, hogy őrizzenek és védjenek, ezt nem csakhogy elmulasztották, de a nyomozó hatóság utána feltehetőleg tudatosan elbénázta a nyomozati szakaszt. Igazságot, tiszteletet Zsanettnek!
a szív fészkei · http://noinapozo.blog.hu 2010.03.30. 07:39:58
Nem tudom elment-e az előbbi csatlakozó bejegyzésem.
Botrány és nagyon rossz üzenet ez, különösen Dr. Magyar György vádaskodása, miszerint csak Zsanett csak barátjának akart kitűnni azzal, hogy egyszerre öt rendőrnek is így és ennyire "tetszik"... Aljas szöveg és ha csak ennyiből állt a védelem betonfala, háát magukat minősítik. A bíróság is.
Én is kérdem, honnan telik az alulfizetett rendőrnek ilyen árfekvésű ügyvédre évekig?
Meddig mehet el Zsanett, ha van rá még lelkiereje, idegrendszere, ideje, pénze? Strasbourgig? Remélem, sikerrel jár, sok erőt kívánok neki és családjának!
Alette77 2010.04.06. 13:27:47
Teljes mértékben egyetértek és csatlakozom!
Minden nő, akit valaha is molesztáltak, zaklattak, megerőszakoltak megérdemli az igazságtételt, még akkor is, ha a saját országának vezetése nem hogy nem áll mellé, de még meg is hurcolja.
Kitartás Zsanett! Sokan állunk melletted!
Hatházi Alexa, Budapest
TMS70 2010.06.20. 22:20:56
Csatlakozom! Zsanett hős, hogy küzd, elemeztem minden hírt, ahol lehetett, forrástól függetlenül, Neki hiszek, bár ha hallgat, nyugta lett volna, mint hallgat majdnem minden rendőráldozat bármilyem ügyben, akár kisebb, akár nagy, mert pontosan és jól tudja, reálisan közel semmi esélye. Én ezt tettem, nem vagyok büszke rá, mikor átlag magyar diákférfiként a 90-es évek közepén, nagyváros főterén magam tisztelettudóan igazolása után egy rendőr meglepetten figyelő, de hallgató társa előtt édesanyám üvöltve szidalmazva összevert, miután annyit mondam az első néhány k...a anyád megszólítására, hogy "nincs joga ilyen hangon beszélni velem". (édesanyám: idős beteg nagycsaládos férjes dolgozó adófizető soha nem politizáló asszony), már jött is az ököl az orromba, fegyverrel fenyegetett amit megdöbbenéstől mozdulatlanul szó nélkül viseltem, majd közölte, hogy feljelent az ügyészségen, mert megtámadtam, és újfent megrudodásom után csendben hazaballagtam. Joghallgató barátaim, családom tanácsára hallgattam, így jártam, mert nem akartam évekre hamis vádjukkal garázdaságért és hivatalos személy elleni erőszakért börtönbe kerülni, és pokollá vált volna hátralevő életem, mint Zsanetté, esélyem nem lett volna rendőrrel szemben. Elismerem, átlag magyar rendőráldozat vagyok, átlag állampolgár, Zsanett hős a szememben. Szinte senki nem beszél, csak szük baráti körökben ilyenről, százezredei lehetnek a becslések a valós rendőrbűnözésnek. Minden baráttól, ismerőstől, mindenki hall ilyeneket száz számra. Szűk körben, félve elmesélve a hasonló valós történet megszámlálhatatlan, és sajnos néha Zsanettéhez hasonló is, akik mind csendben tűrtünk, ne legyen még sokkal nagyobb bajunk, vágóbirkaként, gerintelenül tűrünk majdnem mindannyian, ha hasonló töténik. Zsanett élete is bizonyíték, esélyje nincs senkinek rendőrrel szemben. Hagyjátok! Nincs idő! Nem éri meg!
csilla82 2010.11.15. 06:46:23
Én szerintem sosem késő. Ez az ügy azt jelzi, valami már megmozdult a társadalomban, valaki föllépett, valaki vállalta, a társadalom szolidarít, vitatkozik - de még csikorognak a fogaskerekek.
Aki azt mondja nem éri meg, téved. Már most megérte.
A. Csilla K.
janiki · http://www.orommel-letezni.hupont.hu 2010.12.20. 23:15:46
Csatlakozom! Az első perctől hiszek Zsanettnak!
oázis · http://mindenamino.blog.hu/ 2012.06.22. 08:40:45
Az ügy ideiglenesen lezárult. Sajnálatosan ironikus, hogy jelenleg annak kell örüljünk, hogy a feltehető erőszaktevők a bírói indoklás miatt valószínűleg nem fogják folytatni Zsanett zaklatását, bántalmazását, most már valamilyen bíróság előtt. A bíró lényegében hiteltelennek, ellentmondásosnak, nem hihetőnek minősítette a vádlott személyek állításait, ártatlanságukat kétségesnek nevezte...
Hadd idézzem ide egyik csatlakozónk, Iványi György kis összefoglalóját:
"Mindmáig hiányzik a vizsgálat feltáró, hiteles jelentése. Tisztázatlan:
Ezek hiányában az eljáró rendőrök vallomásai a főkérdésben (történt-e erőszak) a pszichológusi szakvéleménytől függetlenül is hiteltelenek, a vizsgálat nyilvánosságra került adatai, az ügyészségi előterjesztés és a bírósági eljárás nem teljeskörű."
Ilyen világban élünk, a legtöbb, aminek örülhetünk, hogy az áldozatot nem ültetik le. Ellenben tartunk attól, hogy a perköltségek jelentős részét, vagy egészét Zsanettnek kell majd állnia, ami ha így van akkor kész horror.
Várjuk erről a további információkat.

References: bíróság 
 bíróság 
 bíróság 
 bíróság 
 bíróság 
 bíróság